b'\n_START_ARTICLE_\nSociolingvistika\n_START_PARAGRAPH_\nSociolingvistika, tudi dru\xc5\xbebeno jezikoslovje, je veja jezikoslovja, ki obravnava jezik kot dru\xc5\xbebeni fenomen. Temelj sociolingvistike je preu\xc4\x8devanje strukture jezika v dru\xc5\xbebenem in kulturnem kontekstu. Sociolingvistika je interdisciplinarna veda, zato je zelo blizu tudi drugim sorodnim znanostim, kot so: pragmati\xc4\x8dna lingvistika, filozofija jezika, besediloslovje, psiholingvistika.\n_START_SECTION_\nNastanek in razvoj\n_START_PARAGRAPH_\nNastanek in razvoj sociolingvistike je povezan s spoznanji sociologije, psihologije, antropologije ter z nekaterimi pomanjkljivostmi splo\xc5\xa1nega jezikoslovja. Zlasti v strukturalizmu in generativni gramatiki opa\xc5\xbea te\xc5\xbenjo po izoliranem predstavljanju jezika, zapostavljanje dru\xc5\xbebene razse\xc5\xbenosti jezika, omenjevanje jezika na jezikovno znanje in sposobnost ter neupo\xc5\xa1tevanje jezikovne rabe._NEWLINE_Sociolingvistika se je kot samostojna veda pojavila v 60. letih 20. stoletja v Zdru\xc5\xbeenih dr\xc5\xbeavah Amerike.'